บิ๊กตู่สั่งทีมศก.เร่งหาทางแก้หนี้ ไม่ให้ลูกหนี้ถูกยึดบ้าน ยึดรถ
นายกบิ๊กตู่ สั่งทีมเศรษฐกิจแก้ปัญหาค่าครองชีพทุกอย่างแพ้ และเร่งแก้ปัญหาหนี้ครัวเรือน ห้ามให้ลูกหนี้ถูกยึดบ้าน ยึดรถ


8 มี.ค. 2565

นายสุพัฒนพงษ์ พันธ์มีเชาว์ รองนายกรัฐมนตรี และ รมว.พลังงาน โพสต์เฟสบุ๊ก ว่า"นายกฯ ห่วงใยผลกระทบสถานการณ์โควิด-19 และความตึงเครียดในยุโรป สั่งคณะที่ปรึกษาเร่งหามาตรการลดภาระ - แก้หนี้ประชาชนนายกรัฐมนตรีเป็นประธานการประชุมร่วมกับคณะที่ปรึกษานายกรัฐมนตรี เร่งแก้ปัญหาผลกระทบจากสถานการณ์โควิด-19 แม้เศรษฐกิจจะฟื้นตัวขึ้นต่อเนื่อง รวมไปถึงสถานการณ์ความตึงเครียดในยุโรปที่ส่งผลให้ราคาพลังงานสูงขึ้น เพื่อให้กระทบประชาชนน้อยที่สุดและเห็นผลเร็วที่สุด ใน 3 แนวทางหลัก ดังนี้1. หาแนวทางลดภาระค่าใช้จ่าย ดูแลประชาชน โดยเฉพาะกลุ่มเปราะบาง เช่น การช่วยเหลือเพื่อบรรเทาราคาน้ำมัน ก๊าซหุงต้ม ค่าไฟฟ้า เป็นต้น2. การบรรเทาภาระหนี้สิน ซึ่งรัฐบาลได้กำหนดให้ในปี 65 เป็น “ปีแห่งการแก้ไขปัญหาหนี้ครัวเรือน” โดยให้มีหน่วยงานขับเคลื่อนเพื่อให้ดูแลประชาชน บรรเทาภาระหนี้ไม่ให้ต้องถูกยึดบ้าน ยึดรถ3. การลงทุนเพื่อเพิ่มขีดความสามารถในการแข่งขันของประเทศและเพิ่มรายได้ให้ประชาชน ทั้งในโครงการ EEC โครงสร้างพื้นฐานสร้างความเชื่อมโยง เพื่อกระจายทรัพยากรสู่ภูมิภาคและท้องถิ่น รถไฟขนส่งสินค้าส่งออก ฯลฯ"